Fødselsdag: 19.12.2001
Position: Midtbanespiller/forsvarsspiller
Klub: Wolfsburg
På landsholdet bliver hun kaldt Obi, som den tyske bygemarkedskæde, fordi der var alt for mange Lena’er på holdet. Oberdorf er fan af Schalke 04, men da hun først blev født i december 2001, slap hun for at gennemleve de berømte minutter, hvor alle troede, at klubben havde vundet det tyske mesterskab.
I 2019 blev hun den yngste tysker, der er blevet udtaget til et VM i fodbold, og som kun 20-årig får hun formentlig en stor rolle på EM-holdet.